Ieteikumi pirmās palīdzības pasniedzējiem dokumentu iesniegšanai izskatīšanai Novērtēšanas komisijas sēdē

**Atkārtota tiesību piešķiršana nodarboties ar apmācību pirmās palīdzības sniegšanā pirmās palīdzības pasniedzējiem**

Saskaņā ar Ministru kabineta 2012.gada 14.augusta noteikumu Nr. 557 “Noteikumi par apmācību pirmās palīdzības sniegšanā” (turpmāk – MK noteikumi Nr. 557) 33. punktu, atkārtotai tiesību piešķiršanai atbilstoši šo noteikumu 11.2., 11.3. un 11.4. apakšpunktā minētās fiziskās personas ne vēlāk kā mēnesi pirms izziņotās kārtējās komisijas sēdes iesniedz dienestā iesniegumu, kuram pievieno šādu informāciju:

*33.1. pārskatu par veikto apmācību pirmās palīdzības sniegšanā pēdējo piecu gadu laikā;*

*33.2. kvalifikācijas paaugstināšanu apliecinošu dokumentu kopijas par zināšanu un prasmju apguvi vai pilnveidi pirmās palīdzības sniegšanā pēdējo piecu gadu laikā (ne mazāk kā astoņi kredītpunkti gadā), uzrādot dokumentu oriģinālus;*

*33.3. apmācītājorganizācijas rekomendāciju (ja pretendents ir darba attiecībās, līgumattiecībās vai dienesta attiecībās ar apmācītājorganizāciju).*

**Ņemot vērā augstāk minēto, pirmās palīdzības pasniedzējs Neatliekamās medicīniskās palīdzības dienestā (turpmāk – Dienests) iesniedz šādus dokumentus:**

* **iesniegumu**, kurā izteikts lūgums, pamatojoties uz piešķirtajām tiesībām nodarboties ar apmācību pirmās palīdzības sniegšanā un izsniegto pirmās palīdzības pasniedzēja sertifikātu Nr. \_\_\_\_ ar derīguma termiņu līdz ­­­­­\_\_\_.gada \_\_\_\_\_, atkārtoti piešķirt tiesības nodarboties ar apmācību pirmās palīdzības sniegšanā. Aicinām izmantot Neatliekamās medicīniskās palīdzības dienesta (turpmāk – Dienests) izstrādāto iesnieguma veidlapu (veidlapa pieejama Dienesta tīmekļvietnē, sadaļā [“Atkārtota tiesību piešķiršana fiziskajām personām nodarboties ar apmācību pirmās palīdzības sniegšanā”](https://www.nmpd.gov.lv/lv/pakalpojumi/atkartota-tiesibu-pieskirsana-fiziskajam-personam-nodarboties-ar-apmacibu-pirmas-palidzibas-sniegsana)).
* **pārskatu** **par veikto apmācību pirmās palīdzības sniegšanā pēdējo piecu gadu laikā.** Aicinām pārskatu iesniegt, izmantojot Dienesta izstrādāto veidlapu (veidlapa “pārskata forma” pieejama Dienesta tīmekļvietnē, sadaļā [“Atkārtota tiesību piešķiršana fiziskajām personām nodarboties ar apmācību pirmās palīdzības sniegšanā”](https://www.nmpd.gov.lv/lv/pakalpojumi/atkartota-tiesibu-pieskirsana-fiziskajam-personam-nodarboties-ar-apmacibu-pirmas-palidzibas-sniegsana)). Pārskatam var pievienot apmācītājorganizācijas apliecinājumu par nostrādāto stundu skaitu gadā.
* **kvalifikācijas paaugstināšanu apliecinošu dokumentu apliecinātas kopijas par zināšanu un prasmju apguvi vai pilnveidi pirmās palīdzības sniegšanā pēdējo piecu gadu laikā** - pirmās palīdzības pasniedzēja sertifikāta derīguma termiņa periodā (ne mazāk kā astoņi kredītpunkti gadā).

Novērtēšanas komisija izvērtē iesniegto dokumentu atbilstību MK Noteikumu Nr.557 33.2. apakšpunktā noteiktajām prasībām – tiek ņemti vērā profesionālās kvalifikācijas paaugstināšanas pasākumi, kuri attiecināmi uz pirmās palīdzības sniegšanas pasniedzēja zināšanu un prasmju apguvi vai pilnveidi pirmās palīdzības sniegšanā. Dokumentus, kas tiešā veidā neliecina par pirmās palīdzības sniegšanas pasniedzēja profesionālo pilnveidi (piemēram, ārstniecības personas sertifikāts specialitātē), nav nepieciešams iesniegt.

Novērtēšanas komisija, izskatot iesniegtos kvalifikācijas paaugstināšanu apliecinošu dokumentu kopijas par zināšanu un prasmju apguvi vai pilnveidi pirmās palīdzības sniegšanā pēdējo piecu gadu laikā (ne mazāk kā astoņi kredītpunkti gadā), vērtē apmeklēto kursu/semināru kredītpunktus kā pirmās palīdzības pasniedzēja kvalifikācijas celšanu, ja kursi/semināri vai tajos iekļautās tēmas ir saistītas ar pirmās palīdzības sniegšanas apmācības programmu saturu, kas nozīmē, ka pasniedzējs ir apguvis ko jaunu un papildinājis zināšanas vai prasmes pirmās palīdzības sniegšanā.

Ja persona iesniedz sertifikātu, kas apliecina dalību seminārā, kas organizēts profesionālās kvalifikācijas paaugstināšanai, tad jāpievieno semināra/kursu programma (neattiecas uz Dienesta organizētajiem semināriem), lai Novērtēšanas komisijas locekļi varētu izvērtēt semināra tēmu nozīmi pirmās palīdzības pasniedzēja profesionālā pilnveidē.

* apmācītājorganizācijas rekomendāciju, kas ietver informāciju par pirmās palīdzības pasniedzēja profesionālo darbību (ja, pirmās palīdzības pasniedzējs ir darba attiecībās, līgumattiecībās vai dienesta attiecībās ar apmācītājorganizāciju).

Rekomendācijā jābūt nepārprotami norādītai rekomendācijas būtībai un tās pamatojumam. Vēlams atspoguļot pirmās palīdzības pasniedzēja sadarbības un komunikācijas prasmes, pirmās palīdzības pasniedzēja darba novērtējumu un būtiskākos sasniegumus pirmās palīdzības pasniedzēja sertifikāta derīguma termiņa periodā, norādot – kāda tieši bijusi pirmās palīdzības pasniedzēja loma, kas tieši tika darīts.

**Pirmās palīdzības instruktora palīga tiesību piešķiršana**

Pretendents iesniegumam pievieno dokumentus, kas apliecina pretendenta atbilstību MK noteikumu Nr.557 14.punkta prasībām un pretendentam ir vismaz triju gadu pirmās palīdzības pasniedzēja sniegšanas apmācības pieredze.

**Ņemot vērā augstāk minēto, pirmās palīdzības pasniedzējs Dienestā iesniedz šādus dokumentus:**

* **iesniegumu**, kurā izteikts lūgums, pamatojoties uz piešķirtajām tiesībām nodarboties ar apmācību pirmās palīdzības sniegšanā un izsniegto pirmās palīdzības pasniedzēja sertifikātu Nr. \_\_\_\_ ar derīguma termiņu līdz ­­­­­\_\_\_.gada \_\_\_\_\_ un/vai piešķirtām instruktora palīga tiesībām (lēmuma datums un Nr.) piešķirt (atkārtoti piešķirt) instruktora palīga tiesības nodarboties ar apmācību pirmās palīdzības sniegšanā. Aicinām izmantot Dienesta izstrādāto iesnieguma veidlapu (veidlapa pieejama Dienesta tīmekļvietnē, sadaļā [“Instruktora un instruktora palīga tiesību piešķiršana”](https://www.nmpd.gov.lv/lv/pakalpojumi/instruktora-un-instruktora-paliga-tiesibu-pieskirsana) un

[“Atkārtota tiesību piešķiršana fiziskajām personām nodarboties ar apmācību pirmās palīdzības sniegšanā”](https://www.nmpd.gov.lv/lv/pakalpojumi/atkartota-tiesibu-pieskirsana-fiziskajam-personam-nodarboties-ar-apmacibu-pirmas-palidzibas-sniegsana)).

* **Dokumentu, kas apliecina, ka pirmās palīdzības pasniedzējs ir beidzis 4.9.apakšpunktā minēto pirmās palīdzības pasniedzēju apmācības kursu** - Dienesta izsniegto apliecību par pirmās palīdzības sniegšanas apmācības pasniedzēju kursa (68 stundu apmācības programma) pabeigšanu.
* **Dokumentu (-us),** kas apliecina, ka pirmās palīdzības pasniedzējam **ir vismaz triju gadu** pirmās palīdzības sniegšanas apmācības pieredze.

Aicinām pārskatu iesniegt, izmantojot Dienesta izstrādāto veidlapu (veidlapa “pārskata forma” pieejama Dienesta tīmekļvietnē, sadaļā [“Atkārtota tiesību piešķiršana fiziskajām personām nodarboties ar apmācību pirmās palīdzības sniegšanā”](https://www.nmpd.gov.lv/lv/pakalpojumi/atkartota-tiesibu-pieskirsana-fiziskajam-personam-nodarboties-ar-apmacibu-pirmas-palidzibas-sniegsana)). Pārskatā sniedz informāciju par nostrādātajām stundām gadā (vismaz trīs pēdējo gadu ietvaros) un informāciju par individuāli veikto pirmās palīdzības pasniedzēja darbu. Pārskatam var pievienot apmācītājorganizācijas apliecinājumu par nostrādāto stundu skaitu gadā.

**Pretendenti uz instruktora palīga statusu iesniegumam pievieno:**

1. kvalifikācijas paaugstināšanu apliecinošu dokumentu kopijas par zināšanu un prasmju apguvi un pilnveidi pirmās palīdzības sniegšanā, lai Novērtēšanas komisija gūtu pārliecību, ka pretendents interesējas par novitātēm profesionālajā jomā un pēdējo trīs gadu periodā paaugstinājis profesionālo kvalifikāciju pirmās palīdzības jomā MK Noteikumu Nr.557 noteiktajā minimālajā apjomā.
2. rekomendācijas vēstules - no instruktora/apmācītājorganizācijas.

Rekomendācijā jābūt nepārprotami norādītai rekomendācijas būtībai un tās pamatojumam. Vēlams atspoguļot pirmās palīdzības pasniedzēja sadarbības un komunikācijas prasmes, pirmās palīdzības pasniedzēja darba novērtējumu un būtiskākos sasniegumus pirmās palīdzības pasniedzēja sertifikāta derīguma termiņa periodā, norādot – kāda tieši bijusi pirmās palīdzības pasniedzēja loma, kas tieši tika darīts.

**Pirmās palīdzības instruktora tiesību piešķiršana**

Pretendents **iesniegumam pievieno dokumentus**, kas apliecina instruktora pretendenta atbilstību MK noteikumu Nr.557 15.punkta prasībām:

* 1. **pārskatu** par veikto apmācību pirmās palīdzības sniegšanā pēdējo piecu gadu laikā;
	2. **pārskatu** par iegūto pieredzi darba grupās par PP sniegšanas apmācības organizēšanu;
	3. **pārskatu** par dalību PP konferencēs vai PP vadlīniju izstrādē vai to ieviešanā.

**Ņemot vērā augstāk minēto, pirmās palīdzības pasniedzējs Dienestā iesniedz šādus dokumentus:**

* **iesniegumu**, kurā izteikts lūgums, pamatojoties uz piešķirtajām tiesībām nodarboties ar apmācību pirmās palīdzības sniegšanā un izsniegto pirmās palīdzības pasniedzēja sertifikātu (sertifikāta Nr. \_\_\_\_ ar derīguma termiņu līdz ­­­­­\_\_\_.gada \_\_\_\_\_) un piešķirtām instruktora palīga tiesībām (lēmuma datums un Nr.) vai instruktora tiesībām (lēmuma datums un Nr.) piešķirt (atkārtoti piešķirt) instruktora tiesības nodarboties ar apmācību pirmās palīdzības sniegšanā. Aicinām izmantot Dienesta izstrādāto iesnieguma veidlapu (iesniegums pieejams Dienesta tīmekļvietnē, sadaļā [“Instruktora un instruktora palīga tiesību piešķiršana”](https://www.nmpd.gov.lv/lv/pakalpojumi/instruktora-un-instruktora-paliga-tiesibu-pieskirsana) un

[“Atkārtota tiesību piešķiršana fiziskajām personām nodarboties ar apmācību pirmās palīdzības sniegšanā”](https://www.nmpd.gov.lv/lv/pakalpojumi/atkartota-tiesibu-pieskirsana-fiziskajam-personam-nodarboties-ar-apmacibu-pirmas-palidzibas-sniegsana)).

* **pārskatu** par veikto apmācību pirmās palīdzības jomā pēdējo piecu gadu laikā.

Aicinām pārskatu iesniegt, izmantojot Dienesta izstrādāto veidlapu (veidlapa “pārskata forma” pieejama Dienesta tīmekļvietnē, sadaļā [“Atkārtota tiesību piešķiršana fiziskajām personām nodarboties ar apmācību pirmās palīdzības sniegšanā”](https://www.nmpd.gov.lv/lv/pakalpojumi/atkartota-tiesibu-pieskirsana-fiziskajam-personam-nodarboties-ar-apmacibu-pirmas-palidzibas-sniegsana)). Pārskatā sniedz informāciju par nostrādātajām stundām gadā (piecu gadu ietvaros) un informāciju par individuāli veikto pirmās palīdzības pasniedzēja darbu. Pārskatam var pievienot apmācītājorganizācijas apliecinājumu par nostrādāto stundu skaitu gadā.

* Pārskatu par iegūto pieredzi darba grupās par pirmās palīdzības sniegšanas apmācības organizēšanu, sniedzot informāciju par veiktajiem uzdevumiem un pienākumiem.
* Pārskatu par dalību pirmās palīdzības konferencēs vai pirmās palīdzības vadlīniju izstrādē vai to ieviešanā un pārskatā sniegtās informācijas apliecinošus dokumentus.

**Pretendenti uz instruktora statusu iesnieguma pievieno:**

1. **kvalifikācijas paaugstināšanu apliecinošu dokumentu kopijas** par zināšanu un prasmju apguvi un pilnveidi pirmās palīdzības sniegšanā, lai Novērtēšanas komisija gūtu pārliecību, ka pretendents interesējas par novitātēm profesionālajā jomā un pēdējo piecu gadu periodā paaugstinājis profesionālo kvalifikāciju pirmās palīdzības jomā MK Noteikumu Nr.557 noteiktajā minimālajā apjomā.
2. **rekomendācijas vēstules** - no instruktora/apmācītājorganizācijas.

Rekomendācijā jābūt nepārprotami norādītai rekomendācijas būtībai un tās pamatojumam. Vēlams atspoguļot pirmās palīdzības pasniedzēja sadarbības un komunikācijas prasmes, pirmās palīdzības pasniedzēja darba novērtējumu un būtiskākos sasniegumus pirmās palīdzības pasniedzēja sertifikāta derīguma termiņa periodā, norādot – kāda tieši bijusi pirmās palīdzības pasniedzēja loma, kas tieši tika darīts.